gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3616, del 02-11-1999 (1999/9123)

Rotlle d'apel·lació número 26/1999. Cèdula de notificació.
----------------------------------------------------------

### Dades del document

Número de DOGV
:   3616

Data del DOGV
:   02-11-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/9123


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 26/1999. Cèdula de notificació. [1999/Q9123]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 26/1999, que prové del judici de modificació de mesures número 514/1998, del Jutjat de Primera Instància número 8 de València, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
- Presidenta: M. Carmen Escrig Orenga
  
- Magistrats:
  
· Gonzalo Caruana Font de Mora
  
· M. Antonia Gaitón Redondo
  
La Secció Novena de l'Audiència Provincial de València, sent-ne ponent Gonzalo Caruana Font de Mora, ha vist aquest rotlle d'apel·lació número 26/1999, que prové de les actuacions de judici de modificació de mesures, promogudes davant del Jutjat de Primera Instància número 8 de València, amb el número 514/1998, entre les parts; d'una, com a demandant apel·lant, la senyora María Jiménez Denche, representada per la procuradora dels tribunals Benimo Navarrete, i, d'una altra, com a demandat apel·lat, el senyor Juan Montoya López, en situació de rebel·lia, sent-ne part el ministeri fiscal, sobre modificació de mesures, en virtut del recurs d'apel·lació interposat per la demandant.
  
Decisió
  
Amb al desestimació del recurs d'apel·lació interposat contra la sentència dictada pel Jutjat de Primera Instància número 8 de València, en les actuacions 514/1998, confirmem aquesta resolució, sense pronunciament impositiu de les costes processals causades en aquesta alçada».
  
I perquè el que s'ha acordat es complisca i valga de notificació a l'apel·lat incomparegut en aquesta alçada, el senyor Juan Montoya López, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3617, del 03-11-1999 (1999/8991)

Rotlle d'apel·lació número 292/1999. Cèdula de notificació.
-----------------------------------------------------------

### Dades del document

Número de DOGV
:   3617

Data del DOGV
:   03-11-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/8991


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 292/1999. Cèdula de notificació. [1999/Q8991]
  
La Secció Sisena de l'Audiència Provincial de València ha dictat, en el rotlle d'apel·lació número 292/1999, la sentència que té l'encapçalament i la part dispositiva següents:
  
«Audiència Provincial de València
  
Secció Sisena
  
Sentència número 1.083
  
- President: Vicente Ortega Llorca
  
- Magistrats:
  
· Ana Pérez Tórtola
  
· Juan Fermín Prado Arditto
  
València, 7 d'octubre de 1999
  
La Secció Sisena d'aquesta Audiència Provincial, sent-ne ponent la magistrada Ana Pérez Tórtola, ha vist les actuacions de judici verbal, promogudes davant el Jutjat de Primera Instància número 16 de València pel senyor Antonio Puig Fenoll contra el Consorcio de Compensación de Seguros, el senyor José Vicente Diana Alos i Assicurazioni Generali, sobre reclamació de quantitat; pendents davant d'aquesta secció en virtut del recurs d'apel·lació interposat pel demandat, el Consorcio de Compensación de Seguros, el qual, en l'escrit d'apel·lació, va al·legar els motius pels quals dissentia de la resolució dictada en la instància.
  
Decisió
  
1. Desestimar el recurs d'apel·lació interposat per la representació del Consorcio de Compensación de Seguros, així com l'adhesió a aquest formulada per la representació del senyor Antonio Puig Fenoll davant la sentència de data 17 de febrer de 1999, dictada pel Jutjat de Primera Instància número 16 de València i confirmar-la en totes les parts d'aquesta.
  
2. Imposar les costes causades en aquesta alçada a la part apel·lant i a l'adherida a l'apel·lació en relació amb els seus respectius recursos.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor José Vicente Diana Alos i Assicurazioni Generali.
Diari Oficial de la Generalitat Valenciana


Sumari del DOGV 3478, del 21-04-1999 (1999/2248)

RESOLUCIÓ de 3 de març de 1999, de l'Institut Valencià de Finances, per la qual anuncia l'emissió de pagarés de la Generalitat per un import de 9.245.000,00 euros, emissió de 3 de març de 1999.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2248


Data del document
:   03-03-1999

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * títol de crèdit
    * hisenda regional

RESOLUCIÓ de 3 de març de 1999, de l'Institut Valencià de Finances, per la qual anuncia l'emissió de pagarés de la Generalitat per un import de 9.245.000,00 euros, emissió de 3 de març de 1999. [1999/Q2248]
  
El Conveni de Col·laboració del Programa d'Emissió de Pagarés de la Generalitat Valenciana regula i especifica les característiques de les emissions de pagarés de la Generalitat Valenciana.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, del Govern Valencià, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses. Així mateix, l'Ordre de 30 de juliol de 1998, de la Conselleria d'Economia, Hisenda i Administració Pública, estableix com a competències de la Subsecretaria de Política Financera i Tresor la planificació, direcció, gestió i coordinació de la política financera de la Generalitat Valenciana, que es durà a terme a través de l'Institut Valencià de Finances.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de deute de la Generalitat Valenciana en tram minorista.
  
Per això, i d'acord amb la normativa exposada anteriorment, s'han adjudicat pagarés per un import de 9.245.000,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 adjudicat adjudicat
  
 (euros) (pessetes)
  
3 mesos 4.670.000,76 917.044.620
  
6 mesos 4.575.000,82 857.057.950
  
València, 3 de març de 1999.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3467, del 06-04-1999 (1999/2682)

RESOLUCIÓ de 23 de març de 1999, del Rectorat de la Universitat de València, per la qual es fa pública la llista d’aprovats de les proves selectives d’accés al grup B, sector administració especial, torn lliure, ajudants de biblioteca d’aquesta universitat.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3467

Data del DOGV
:   06-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2682


Organisme emissor
:   Universitat de València

Tipus de document
:   Resolució

RESOLUCIÓ de 23 de març de 1999, del Rectorat de la Universitat de València, per la qual es fa pública la llista d'aprovats de les proves selectives d'accés al grup B, sector administració especial, torn lliure, ajudants de biblioteca d'aquesta universitat. [1999/X2682]
  
Aquest Rectorat, fent ús de les atribucions que li confereix la legislació vigent, i una vegada finalitzat el procediment selectiu de les proves selectives d'accés al grup B, sector administració especial, torn lliure, convocades per Resolució del Rectorat de 20 de maig de 1998, i en aplicació de la base sisena de la convocatòria (publicada al DOGV núm. 3.269) fa pública la llista d'aprovats, amb la puntuació final obtinguda (annex I).
  
En el termini de deu dies hàbils comptats a partir de l'endemà de la publicació d'aquesta resolució en el DOGV, els aprovats hauran de presentar al Servei de Recursos Humans (PAS), fotocòpia compulsada del títol acadèmic exigit en la convocatòria.
  
Contra aquesta resolució, cap la interposició de recurs en via contenciosa administrativa davant la Sala Contenciosa Administrativa del Tribunal Superior de Justícia de la Comunitat Valenciana, segons la competència establerta en l'article 10.1.j, en el termini de dos mesos previst en l'article 46 i sense la prèvia comunicació d'interposició d'aquest, a l'empara de la disposició derogatòria segona, tot això referit a la Llei 29/1998, de 13 de juliol, Reguladora de la Jurisdicció Contenciosa Administrativa.
  
València 23 de març de 1999.- El vicerector d'Organització Administrativa: Lluís Guia i Marín.
  
Annex I
  
Llista d'aprovats
  
DNI Cognoms i nom Puntuació
  
60917677 Rueda Muria, José 54,20
  
79066537 Barbeta Márquez, Ana 49,05
  
81892764 García Mateu, M. Jesús 48,20
  
38999607 Cabeza Llorca, Ana 47,65
Diari Oficial de la Generalitat Valenciana


Sumari del DOGV 3425, del 02-02-1999 (1998/11017)

Rotlle d'apel·lació número 775/1997. Cèdula de notificació.
-----------------------------------------------------------

### Dades del document

Número de DOGV
:   3425

Data del DOGV
:   02-02-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/11643


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 775/1997. Cèdula de notificació. [1998/Q11437]
  
La Secció Sisena de l'Audiència Provincial de València ha dictat, en el rotlle d'apel·lació número 775/1997, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 1.142
  
- President: Vicente Ortega Llorca
  
- Magistrats:
  
· Rafael Sempere Doménech
  
· Purificación Martorell Zulueta
  
València, 3 de desembre de 1998
  
La Secció Sisena de l'Audiència Provincial de València, integrada per les persones anotades al marge, ha vist aquest recurs d'apel·lació a ambdós efectes, interposat contra la sentència de data 23 d'abril de 1997, dictada en les actuacions de judici de menor quantia número 374 de 1996, tramitades pel Jutjat de Primera Instància número 1 de Mislata.
  
Han sigut parts en el recurs, com a apel·lant, el demandat Carlos Martínez Baltasar i, com a apel·lat, la demandant GMAC España, SA de Financiación.
  
Ha sigut ponent Vicente Ortega Llorca.
  
En nom del rei i per l'autoritat que ens confereix la Constitució aprovada pel poble espanyol,
  
Decisió
  
1. Estimem el recurs interposat pel senyor Carlos Martínez Baltasar.
  
2. Revoquem la sentència impugnada, en el sentit de substituir la quantitat consignada en la decisió per la de 726.914 pessetes.
  
3. No fem imposició expressa de les costes d'aquesta alçada.
  
I, quan pertoque, retorneu al jutjat de procedència les actuacions originals, amb un certificat d'aquesta sentència, perquè s'execute i es complisca.
  
Aquesta és la nostra sentència, que pronunciem, manem i firmem."
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Ángel Martínez Soriano.
Diari Oficial de la Generalitat Valenciana


Sumari del DOGV 3639, del 03-12-1999 (1999/9620)

Recurs contenciós administratiu número 02/1300/1998.
----------------------------------------------------

### Dades del document

Número de DOGV
:   3639

Data del DOGV
:   03-12-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/9620


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/1300/1998. [1999/Q9620]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Enrique Sánchez Collado ha interposat un recurs contenciós administratiu, amb el número 02/1300/1998, contra la Resolució de 10 de març de 1998, de la Conselleria de Sanitat, en l'expedient disciplinari 48/1997, sobre la sanció de 10 dies de suspensió de sou i feina.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3616, del 02-11-1999 (1999/9244)

RESOLUCIÓ de 19 d'octubre de 1999, de la Direcció General de Personal de la Conselleria de Cultura, Educació i Ciència, per la qual se cita els interessats en el procediment administratiu de referència a comparèixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3616

Data del DOGV
:   02-11-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/9244


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 19 d'octubre de 1999, de la Direcció General de Personal de la Conselleria de Cultura, Educació i Ciència, per la qual se cita els interessats en el procediment administratiu de referència a comparèixer en la via jurisdiccional. [1999/X9244]
  
El Jutjat Contenciós Administratiu número 5 de València ha reclamat d'esta unitat administrativa l'expedient referit al procediment que es descriu:
  
Recurrents: Carolina Ortí Carrascosa i quatre més.
  
Interessats: els funcionaris docents que han participat en les proves selectives d'ingrés i accés als cossos docents de professors d'Ensenyament Secundari, professors tècnics de Formació Professional i professors d'escoles oficials d'Idiomes i procediment per a l'adquisició de noves especialitats convocades per Ordre de 29 d'abril de 1999, de la Conselleria de Cultura, Educació i Ciència.
  
Descripció: recurs contenciós administratiu interposat contra l'Ordre de 29 d'abril de 1999, de la Conselleria de Cultura, Educació i Ciència, sobre convocatòria procediments selectius d'ingrés i accés als cossos docents de professors d'Ensenyament Secundari, professors tècnics de Formació Professional i professors d'escoles oficials d'Idiomes i procediment per a l'adquisició de noves especialitats.
  
Referència del tribunal: recurs contenciós administratiu, procediment abreujat, número 41/1999.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al jutjat l'expedient administratiu de referència i citar els interessats en el procediment descrit, a fi que puguen comparèixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 5 de València, Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en aquest recurs en defensa del manteniment de l'acte recorregut.
  
València, 19 d'octubre de 1999.- El director general de Personal: José Cano Pascual.
Diari Oficial de la Generalitat Valenciana


Sumari del DOGV 3443, del 26-02-1999 (1999/1263)

Informació pública del Projecte de Reparcel·lació del sector 2, Cantallops.
---------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1263


Organisme emissor
:   Ajuntament de Massamagrell

Tipus de document
:   Anunci

Informació pública del Projecte de Reparcel·lació del sector 2, Cantallops. [1999/Q1263]
  
L'Ajuntament de Massamagrell sotmet a informació pública el Projecte de Reparcel·lació, promogut en qualitat d'urbanitzador per l'Agrupació d'Interés Urbanístic Cantallops, corresponent a l'àmbit del SUNP sector 2 del Pla General d'Ordenació Urbana de Massamagrell, en aplicació de l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, pel termini de 20 dies hàbils comptadors des de l'endemà de la publicació d'aquest anunci.
  
L'àmbit de la unitat reparcel·lable comprén els terrenys situats a la partida coneguda com a Cantallops, en l'àmbit que limita amb la variant N-340. Confronta, al sud, amb el límit del terme municipal de Massamagrell-Museros; al nord, amb la séquia del Mig de la Fila; a l'est, amb la variant N-340; i, a l'oest, amb zona urbana del carrer del Mestre Rodrigo. La unitat reparcel·lable comprén una superfície real de 78.590,67 metres quadrats.
  
Es fa saber que durant el termini de 20 dies comptadors des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a l'Ajuntament de Massamagrell, Negociat d'Urbanisme, per a obtenir informació, a través dels procediments legals, sobre els documents exposats al públic a l'Ajuntament, i presentar davant d'aquest, per a incorporar-les-hi, al·legacions.
Diari Oficial de la Generalitat Valenciana


Sumari del DOGV 3539, del 15-07-1999 (1999/6571)

Expedient número PT/014/1999. Adjudicació del subministrament en alta d'aigües depurades per a la seua utilització en regadius.
-------------------------------------------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/6571


Organisme emissor
:   Parc Tematic d'Alacant, SA

Tipus de document
:   Anunci

Expedient número PT/014/1999. Adjudicació del subministrament en alta d'aigües depurades per a la seua utilització en regadius. [1999/M6571]
  
1. Entitat adjudicadora
  
a) Organisme: Parc Temàtic d'Alacant, SA
  
b) Dependència que tramita l'expedient: Departament de Contractació.
  
c) Número d'expedient: PT/014/1999.
  
2. Objecte del contracte
  
a) Descripció de l'objecte: subministrament en alta d'aigües depurades per a la seua utilització en regadius.
  
b) Termini d'execució: sis mesos.
  
c) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.472 de 13 d'abril de 1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import: 193.575.198 pessetes (IVA inclòs).
  
5. Adjudicació
  
a) Data: 22 de juny de 1999.
  
b) Contractista: UTE Obrascon Huarte - Construcciones Lain, SA.
  
c) Import d'adjudicació: 267.479.433 pessetes (IVA inclòs).
  
Benidorm, 30 de juny de 1999.- El president de la societat: Luis Esteban Marcos.
  
 Parc Temàtic d'Alacant, SA
Diari Oficial de la Generalitat Valenciana


Sumari del DOGV 3612, del 26-10-1999 (1999/9067)

DECRET 200/1999, de 22 d'octubre, del Govern Valencià, pel qual nomena els membres del Consell Assessor de Radiotelevisió Espanyola a la Comunitat Valenciana.
--------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/22/200/dof/vci/html**

### Dades del document

Número de DOGV
:   3612

Data del DOGV
:   26-10-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/9067


Data del document
:   22-10-1999

Organisme emissor
:   Presidència de la Generalitat

Tipus de document
:   Decret

DECRET 200/1999, de 22 d'octubre, del Govern Valencià, pel qual nomena els membres del Consell Assessor de Radiotelevisió Espanyola a la Comunitat Valenciana. [1999/X9067]
  
L'article 7.1 de la Llei de la Generalitat Valenciana 3/1984, de 6 de juny, de Creació i Regulació del Consell Assessor de RTVE a la Comunitat Valenciana, estableix que els tretze membres que integren l'esmentat consell els designaran les Corts Valencianes, entre els seus components, a proposta dels respectius grups parlamentaris, i nomenats pel Govern Valencià per a la legislatura corresponent.
  
El plenari de les Corts Valencianes, en sessió del dia 20 d'octubre de 1999, ha designat els diputats i diputades que han de formar part del Consell Assessor de RTVE a la Comunitat Valenciana.
  
En atenció d'aquests motius i amb la deliberació prèvia del Govern Valencià, en la reunió del dia 22 d'octubre de 1999,
  
DECRETE
  
Article únic
  
Nomenar membres del Consell Assessor de Radiotelevisió Espanyola a la Comunitat Valenciana els següents diputats i diputades de les Corts Valencianes:
  
- Pel grup parlamentari Popular:
  
Sr. Martín Quirós Palau.
  
Sr. Juan Manuel Cabot Saval.
  
Sr. Ricardo Costa Climent.
  
Sra. Susana Camarero Benítez.
  
Sr. David Serra Cervera.
  
Sra. Rosa María Barrieras Mombrú.
  
Sr. Antonio Clemente Oliver.
  
- Pel grup parlamentari Socialista-Progressistes:
  
Sra. Begoña Gómez-Marco Pérez.
  
Sr. Vicent Sarrià i Morell.
  
Sra. Cristina Lozano Salvador.
  
Sra. María Trinidad Amorós Fillol.
  
Sra. Josefa Andrés Barea.
  
- Pel grup parlamentari Esquerra Unida del País Valencià:
  
Sra. Àngela Llinares i Llorca.
  
València, 22 d'octubre de 1999
  
El president de la Generalitat Valenciana,


Còpia Permalink ELI